AaBs 20-årige midtbanespiller Mahmoud El-Hajj skifter 1. juli til 2. divisionsklubben FC Hjørring, hvor han har underskrevet en toårig kontrakt. - I FC Hjørring forventer jeg at få rigtig meget spilletid i 2. division, og jeg vil arbejde på at blive en af de stamspillere, der kan være med til at bære holdet frem mod en topplacering, siger Mahmoud El-Hajj til bold.dk. - Først og fremmest håber jeg, at mit klubskifte bliver godt for min udvikling på fodboldbanen. I Hjørring kan jeg forvente at spille på førsteholdet og dermed blive presset i mange 2. divisionskampe, og det er netop den slags, der skal gøre mig endnu bedre, siger El-Hajj til Nordjyske. Mens El-Hajj gennem det seneste år har været fuldtidsprofessionel i AaB, skal han ved siden af karrieren i FC Hjørring have et civilt arbejde.

Referat:
Ung midtbanespiller tager et par trin ned ad stigen for at få mere spilletid